น้ำมันปิดพุ่งเกือบ 3 ดอลลาร์/ดาวโจนส์บวกต่อเนื่อง/ทองร่วง
หุ้นดาวโจนส์ปิดพุ่ง 286.01 จุด รับผลประกอบการสดใส ด้านราคาน้ำมันพุ่งแรง 2.88 ดอลลาร์ ขณะที่ทองคำลง 8 ดอลลาร์
22 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,798.00 จุด เพิ่มขึ้น 286.01 จุด หรือ +0.83% ดัชนี เอสแอนด์พี 500 ปิดที่ 4,358.69 จุด เพิ่มขึ้น 35.63 จุด หรือ +0.82% ดัชนี แนสแดค ปิดที่ 14,631.95 จุด เพิ่มขึ้น 133.08 จุด หรือ +0.92% ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 21 ก.ค. ขานรับผลประกอบการที่แข็งแกร่งของบริษัทจดทะเบียนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม เพิ่มขึ้น 2.88 ดอลลาร์ ปิดที่ 70.30 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกันยายน เพิ่มขึ้น 2.88 ปิดที่ 72.23 ดอลลาร์ต่อบาร์เรล  รับรายงาน สต็อกน้ำมันดิบที่เมืองคูชิงในรัฐโอกลาโฮมาของสหรัฐ ร่วงลงแตะระดับต่ำสุดในรอบ 18 เดือน ราคาทองคำตลาดโคเม็กซ์งวดส่งมอบเดือนสิงหาคม ลดลง 8 ดอลลาร์ ปิดที่ 1,803.40 ดอลลาร์ต่อออนซ์